Rëmiô (we zdrojach: Rumina 1220, Rumnam 1235, Rumpna 1245, Rumnam 1291, Rumna 1295, Ronna (krónika òlëwsczégò klôsztora), Romna (krónika òlëwsczégò klôsztora), Rumńa (Lorentz), Romele 1399, Rumija 1570, Rumia 1570, Romla 1582, Rumie 1583, Romlia 1598, Rahmele 1584, Romla 1584, Ramelaw 1602, z Rumiei 1627, Rameln 1655, Ramel 1659, Rumia 1678, Rahmel 1796, Rëmjå 1866, Rumia (SG), Rumie 1912, Rumija 1912, Rémjô, krol. é szlach. (Rahmel) (Cenôwa), Rëḿå (Lorentz, Zëchta), (Stårå) Rëḿå (Tréder); pòl. Rumia, miem. Rahmel) je gardã ë gminą w wejrowsczim krézu w pòmòrsczim województwù. Rëmiô mô greńcã z Gdinią ë Redą. Rëmiô robi za mieszkaniowi slôd dlô Gdini. Razã z Wejrowã ë Redą ùsôdzô wespòlëznã trzëch gardów - Môłé Trójgardze. W latach 1975 - 1998 Rëmiô słëchaa gdóńsczémù wòjewództwù. Tu mô sedzbã radio Kaszëbë, chtërno nadaje dosc wiele pò kaszëbskù. Eùropejskô Kôrta Regionalnëch abò Miészëznowëch Jãzëków w artiklu 11, ùst. 1a pòdaje, że taczi radio dlô m. jin. Kaszëbów mô bëc.